**UPUTSTVO / SMJERNICE – ORGANIZACIJA DOGAĐAJA**

Za realizaciju aktivnosti *Organizacija događaja* studenti mogu ostvariti najviše 10 bodova i aktivnost se može prijaviti najkasnije **do 30. 04. 2025. godine u 20 h**, a realizovati **do 15. 05. 2025. godine u 20h.**

Student je u obavezi da prijavi planirani događaj najmanje 4 dana prije realizacije aktivnosti. Prijavljivanje događaja se vrši slanjem e-maila na menadzment.me@gmail.com. U naslovu mail-a (*Subject*) potrebno je napisati: Događaj - ime i prezime, broj indeksa, smjer. Primjer:

***Događaj - Marko Marković 1/24, Ekonomija/SMPG/SMBP[[1]](#footnote-1)***

Prilikom prijavljivanja događaja potrebno je u tekstu mail-a navesti:

1. Naziv događaja
2. Svrhu događaja (objasniti značaj organizacije te aktivnosti za ostale učesnike – koju će korist imati uključeni studenti od realizacije te aktivnosti, što će biti u prilici da nauče (vide, upoznaju) novo, i na koji način je ideja aktivnosti povezana sa predmetom Osnove menadžmenta, te objasniti na koji način organizacija ovakve aktivnosti može imati širu korist za Ekonomski fakultet ili obrazovni sistem u cjelini).
3. imena učesnika događaja sa brojem indeksa i smjerom koji pohađaju (događaj mora imati **najmanje** 10 učesnika, uključujući i organizatora. Učesnici događaja moraju biti studenti koji pohađaju nastavu iz predmeta *Osnove menadžmenta*)*.*
4. Datum i vrijeme (uz predviđeno trajanje) održavanja događaja
5. Mjesto održavanja događanja

Nakon realizacije događaja, student organizator je u obavezi da pošalje Izvještaj o realizovanom događaju, koji treba poslati najkasnije 2 dana od završetka aktivnosti. Izvještaj se šalje u Word formatu i treba da osim svih djelova uključenih u prijavu događaja obuhvati:

1. Naziv događaja
2. Svrha događaja
3. Imena učesnika (uz objašnjenje odstupanja u odnosu na planirano, ako postoji)
4. Datum i vrijeme održavanja događaja (uz objašnjenje odstupanja u odnosu na planirano, ako postoji)
5. Mjesto održavanja događaja
6. Detalji organizacije događaja: Što ste naučili kroz ovu aktivnost (eventualne poteškoće, izazovi, specifičnosti, zanimljivosti, mišljenja učesnika).
7. Zaključak
8. Fotografije ili video materijal (poseban attachment)

Pored prethodno navedenog, na ostvareni broj bodova će uticati i sljedeći kriterijumi:

* Inovativnost ideje za sprovođenje događaja;
* Organizaciona zahtjevnost;
* Usklađenost sa smjernicama za organizaciju dodgađaja;
* Ispunjenost tehničkih uslova definisanih uputstvom;
* Mišljenje učesnika događaja.

**UPUTSTVO / SMJERNICE – INTERVJU SA MENADŽEROM**

Za realizaciju aktivnosti *Intervju sa menadžerom* studenti mogu ostvariti najviše 10 bodova i aktivnost se može realizovati **do 30. 04. 2025. godine u 20 h**.

Student se za ovu aktivnost prijavljuje putem linka koji će biti dostupan na DL-u/sajtu fakulteta. Nakon toga studenti će biti nasumično raspoređeni u grupe od po tri člana. Zatim grupa predlaže menadžera koji će biti voljan da učestvuje u intervjuu sa studentima. Ideja je da tročlana grupa međusobno razmotri mogućnosti kontaktiranja menadžera (uz ideju da se izabere menadžer koji je najreprezentativniji, tj. od kojeg će kolege moći najviše da nauče – ne ići linijom manjeg otpora, nego pokušati da se kontaktiraju što bolji menadžeri). Grupe su dužne prijaviti menadžera ***najkasnije do 19. 03. 2025. godine u 19.03 h.*** Prijava se vrši slanjem e-maila na menadzment.me@gmail.com pri čemu je u naslovu mail-a (*Subject*) potrebno napisati: Predlog menadžera – Naziv grupe. Primjer:

***Predlog menadžera – Grupa E1*** ili ***Predlog menadžera – Grupa PG1***

U tekstu mail-a potrebno je navesti:

* ime i prezime menadžera,
* ime kompanije u kojoj je zaposlen,
* sektor kojim rukovodi,
* broj zaposlenih (tim) kojim upravlja,
* e-mail adresa,
* broj telefona,
* napomene (o raspoloživosti, terminima, itd., ako postoje).

Nakon isteka roka za prijavljivanje menadžera, grupama će biti dodijeljen menadžer (ne onaj koji je ta grupa predložila). Studentima će biti objavljeno detaljno uputstvo o daljem toku aktivnosti (sprovođenje intervjua).

1. Studenti unosi Ekonomija ili SMPG ili SMBP u zavisnosti od smjera koji pohađa. [↑](#footnote-ref-1)